Document ID: /roh_data/filtered/fineweb-2-filterrobots_roh.jsonl.gz/20650

Ils delegads da l'Uniun chantunala dals chatschaders da patenta han elegì il landamma da Tavau Tarzisius Caviezel sco nov president. Quai cun 179 encunter 8 vuschs ed in'abstenziun. El cumenza questa incumbensa a partir da l'entschatta da l'onn proxim. Enfin uss è Caviezel vicepresident.
Tarzisius Caviezel succeda a Robert Brunold che sa retira suenter sis onns en uffizi en temps cun bleras sfidas per la chatscha Grischuna, uschia Caviezel. El saja conscient ch'el surprendia l'uffizi en temps cun bleras sfidas per la chatscha Grischuna.
Jau sai ch’jau surprend in job en quel ch’igl è grev da chattar soluziuns che plaschan a tuts.
Pervi da la crisa da corona han ils delegads elegì il president en scrit e betg sco planisà gia mez matg a lur radunaza. Quella era vegnida annullada pervi dal scumond da sa radunar.
Ulteriurs nov elegids
Sco vicepresident è vegnì elegì Arnold Giger. Nov president da la cumissiun da tgira è Toni Hoffmann, nov president da scolaziun è Riccardo Ryffel e nov primtiradur è Ruggero Plozza, ch'è vegnì elegì en il segund scrutini. Responsabel per las relaziuns publicas resta Flurin Filli.